b'\n_START_ARTICLE_\nJulije Meissner\n_START_PARAGRAPH_\nJulije Meissner (Zagreb 1906. - Z\xc3\xbcrich 1979.) akademski slikar, glavni crta\xc4\x8d i ilustrator Hrvatske enciklopedije.\n_START_SECTION_\n\xc5\xbdivotopis\n_START_PARAGRAPH_\nSlikar Julije Meissner studirao je na zagreba\xc4\x8dkoj akademiji, a potom u M\xc3\xbcnchenu i Parizu. Godine 1927. vra\xc4\x87a se u Zagreb gdje je bio glavni crta\xc4\x8d i ilustrator Hrvatske enciklopedije. Azil u \xc5\xa0vicarskoj dobiva 1957. i tu ostaje do svoje smrti. U po\xc4\x8detku blizak Van Goghu, Matissu, slika figuralne komponzicije, portrete, krajolike, vedute Zagreba, posti\xc5\xbeu\xc4\x87i potpuni sklad boje i crte\xc5\xbea (\xc5\xbdena u fotelji, Zagreb no\xc4\x87u, Portret slikara Hermana, Portret Antuna Bauera, Autoportret), krajem \xc4\x8detrdestih godina pribli\xc5\xbeava se nadrealizmu i Chagallu te razvija svijet snova o\xc5\xbeivljen figurama. Boja je u svim fazama osnovni element njegova slikarstva. Od po\xc4\x8detka pedesetih godina radi apstraktne slike i crte\xc5\xbee. Stvara jednostavne i uravnote\xc5\xbeene ritmi\xc4\x8dke cjeline skladnih boja i linija (Ravnote\xc5\xbea u crvenom, Transcendencija, Meditacija). Izlagao je u Arbonu (1956.), Lausanni (1958.) i Z\xc3\xbcrichu (1960., 1966. i 1970.). \xc5\xbdivio je i radio kao u\xc4\x8ditelj crtanja u Z\xc3\xbcrichu.'